CELEX: 62018TN0308
Language: et
Date: 2018-05-17 00:00:00
Title: Kohtuasi T-308/18: 17. mail 2018 esitatud hagi – Hamas versus nõukogu

201807060611993552018/C 259/583082018TC25920180723ET01ETINFO_JUDICIAL20180517434421Kohtuasi T-308/18: 17. mail 2018 esitatud hagi – Hamas versus nõukogu
 ---documentbreak--- C2592018ET4310120180517ET005843144217. mail 2018 esitatud hagi – Hamas versus nõukogu
   (Kohtuasi T-308/18)2018/C 259/58Kohtumenetluse keel: prantsuse
      Pooled
   
   
      Hageja: Hamas (Doha, Qatar) (esindaja: advokaat L. Glock)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
            —
         
         
            tühistada nõukogu 21. märtsi 2018. aasta otsus (ÜVJP) 2018/475, millega ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ja millega tunnistatakse kehtetuks otsus (ÜVJP) 2017/1426 (ELT 2018, L 79, lk 26);
         
      
            —
         
         
            tühistada nõukogu 21. märtsi 2018. aasta rakendusmäärus (EL) 2018/468, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2017/1420 (ELT 2018, L 79, lk 7);
            tühistada need õigusaktid osas, milles need puudutavad Hamasi, sealhulgas Hamas-Izz al-Din al-Qassemi;
         
      
            —
         
         
            mõista kohtukulud välja nõukogult.
         
      
      Väited ja peamised argumendid
   
   Hagi põhjenduseks esitab hageja seitse väidet.
   
            1.
         
         
            Esimese väite kohaselt on rikutud ühise seisukoha 2001/931 artikli 1 lõiget 4.
         
      
            2.
         
         
            Teise väite kohaselt on nõukogu hagejale ette heidetud faktiliste asjaolude sisulises õigsuses eksinud.
         
      
            3.
         
         
            Kolmanda väite kohaselt on nõukogu ebaõigesti hinnanud, kas ühendus Hamas on terrorirühmitus.
         
      
            4.
         
         
            Neljanda väite kohaselt on rikutud mittesekkumise põhimõtet.
         
      
            5.
         
         
            Viienda väite kohaselt ei ole piisavalt arvesse võetud aja möödumise tagajärjel olukorra muutumist.
         
      
            6.
         
         
            Kuuenda väite kohaselt on rikutud põhjendamiskohustust.
         
      
            7.
         
         
            Seitsmenda väite kohaselt on rikutud kaitseõigusi ja õigust tõhusale kohtulikule kaitsele.